Етимология на името Гърция
Името на Гърция на гръцки винаги е било Ελλάς (Ела̀с) или Ελλάδα (Елада). Държавата, която ние наричаме Република Гърция, гърците наричат Елинска демокрация. До 1974 г. е била Кралство Гърция или Царство Елада – зависи дали титлата на дотогавашния монарх се превежда от някой от западните езици или от местния език.

Разликата в изговора и изписването се дължи на дългата история на езика. В старогръцки и катаревуса се използва Ελλάς, а в димотики – Ελλάδα. Но старият номинатив Ελλάς и днес може да се срещне върху документи или марки, например.

Името Гърция идва от названието на едно беотийско племе от град Граеа, което колонизира южна Италия през 8 век пр. Хр. Местните италийски племена наричат заселниците Граи – от това име произлиза общоиталийското название на елините Graeci (Греци).

Европейците използват имена, производни на Graecia, но персийците, турците и арабите използват името Yunans, т.е. йонийци (гръцки „Ίωνας“). Интересното е уникалната форма използвана от Грузинците за гърците, ბერძენი berdzeni, произлиза от Грузинска дума за „мъдър“.

В Средновековието гърците започват да се смятат за римляни (ромеи), а елин започва да означава езичник. Едва по време на Гръцкото възраждане се появява отново самоназванието „елини“, но и ромеи се запазва в Южна Македония и Тесалия чак до 1912 година.

 Имена с корен „Ελλάς“
 Hellas – норвежки език
 希腊 (Xīlà) – китайски език
 Hy Lạp, Hy Lập – виетнамски език
 Hi-la или Ži-la – тибетски език

 Имена с корен „Γραικός“
 Гърция – български език
 Греция – руски език
 Грчка – сръбски език
 Гречия – молдовски език
 ギリシャ (Girisha) – японски език
 Grčija – словенски език
 Grčka – хърватски език
 Grecja – полски език
 Greece – английски език
 Grecia – италиански език
 Grecia – испански език
 Grecia – румънски език
 Graecia – латински език
 Grèce – френски език
 Grécia – португалски език
 Grécko – словашки език
 Griechenland – немски език
 Griekenland – холандски език
 Greqia – албански език
 Graikija – латвийски език
 Grieķija – латвийски език
 Groeg – уелски език
 Kreikka – финландски език
 Řecko – чешки език

 Имена с корен „Ίωνας“
 Yewnanistan – кюрдски език
 Uyunani – суахили
 Yunanistan – турски език
 يونان (al-Yūnān) – арабски език
 יוון (Yavan) – еврейски език
 यूनान (Yūnān) – хинди
 Yunani – малайски език
 Yunani – индонезийски език
 Yaunâ – древноперсийски език

 Имена с корен „Ρωμαίος“
 Hurumistan – кюрдски език
 Urəm (Уръм) – адигейски език berdzni

 Имена с корен „berdzni“
 საბერძნეთი (saberdznet'i) – грузински език

Бележки 

Национални символи на Гърция
История на Гърция
Гърция
Гърция